B.2 OBCHODNÉ PODMIENKY DODANIA PREDMETU ZÁKAZKY

**Zmluva o dielo č. ...........**

uzatvorená podľa § 536 a nasl. Obchodného zákonníka a podľa § 56 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zmluva“)

**I.**

**Zmluvné strany**

* 1. Objednávateľ:

Názov: **Slovenská technická univerzita v Bratislave - Rektorát**

Sídlo: Vazovova 5, 812 43 Bratislava

Súčasť: Materiálovotechnologická fakulta Slovenskej technickej univerzity v Bratislave so sídlom v Trnave

Adresa: Ulica Jána Bottu č.2781/25, 917 24 Trnava

Štatutárny zástupca: prof. Ing. Miroslav Fikar, DrSc., rektor

IČO: 00397687

DIČ: 2020845255

IČ DPH: SK202084525

IBAN: SK83 8180 0000 0070 0046 5598

(ďalej len „Objednávateľ“)

1.2 Zhotoviteľ:

Názov:

Sídlo:

Štatutárny zástupca:

IČO:

DIČ:

IČ DPH:

SWIFT:

IBAN:

Tel:

e-mail:

registrácia:

(ďalej len „Zhotoviteľ“)

(spolu aj ako „Zmluvné strany“)

**II.**

**Úvodné ustanovenia**

* 1. Zhotoviteľ je úspešným uchádzačom verejnej zákazky na realizáciu predmetu zákazky „**Úprava zariadenia na regulovanie rosného bodu SF6**”. Podkladom na uzatvorenie tejto zmluvy je výsledok verejnej zákazky vyhlásenej dňa 23.02.2021, na základe opisu predmetu zákazky, ktorý tvorí Prílohu č. l tejto zmluvy.
  2. Objednávateľ pri zadávaní zákazky s predmetom podľa tejto Zmluvy použil postup podľa § 117 zákona č. 343/2015 Z. z. o verejnom obstarávaní a o zmene doplnení niektorých zákonov v znení neskorších predpisov (ďalej len „zákon o verejnom obstarávaní“).

**III.**

**Predmet zmluvy**

* 1. Predmetom tejto Zmluvy je záväzok Zhotoviteľa počas trvania tejto Zmluvy poskytovať Objednávateľovi služby špecifikované v Prílohe č. 1 tejto Zmluvy **Špecifikácia s cenovou kalkuláciou**, ktorá je jej neoddeliteľnou súčasťou (ďalej len „Služby“).
  2. Zhotoviteľ sa na základe tejto Zmluvy zaväzuje poskytnúť Služby vrátane všetkých ich súčastí.
  3. Predmet zmluvy bude odovzdaný jeho úplným dodaním a prevzatím Objednávateľom.
  4. Predmet zmluvy je splnený zo strany Zhotoviteľa protokolárnym prevzatím úplného predmetu zmluvy Objednávateľovi.
  5. Zhotoviteľ sa zaväzuje dodať Objednávateľovi Služby riadne a včas a Objednávateľ sa zaväzuje za riadne a včas dodané Služby zaplatiť Zhotoviteľovi cenu za dielo, dohodnutú v tejto Zmluve.

**IV.**

**Práva a povinnosti Zhotoviteľa**

* 1. Zhotoviteľ sa zaväzuje, že o všetkých skutočnostiach, o ktorých sa dozvie pri plnení tejto Zmluvy, zachová mlčanlivosť a získané informácie neposkytne tretím osobám.

4.2 Zhotoviteľ je povinný odovzdať Objednávateľovi všetky doklady a informácie, ktoré sa vzťahujú k realizácii a odovzdaniu Služieb.

4.3 V prípade, ak bude na riadne užívanie Služieb nevyhnutné akékoľvek právo duševného vlastníctva Zhotoviteľa alebo tretej osoby, Zhotoviteľ zabezpečí, že Objednávateľ nadobudnutím vlastníctva k Službám získa aj všetky oprávnenia a licencie na takéto práva a odplata za používanie týchto práv bude zahrnutá v cene za dielo.

4.4 Zhotoviteľ je povinný uviesť údaje o všetkých známych subdodávateľoch ako aj údaje o osobách oprávnených konať za subdodávateľa v rozsahu meno, priezvisko, adresa pobytu a dátum narodenia, a uvedené údaje doplniť do Prílohy č. 2 tejto Zmluvy **najneskôr pri podpise tejto zmluvy**. Zhotoviteľ je zároveň povinný do piatich pracovných dní odo dňa uzatvorenia zmluvy s novým subdodávateľom predložiť Objednávateľovi aktualizované znenie Prílohy č. 2 tejto Zmluvy. Zhotoviteľ aj subdodávatelia musia zároveň spĺňať podmienky zákona č. 315/2016 Z.z. o registri partnerov verejného sektora a o zmene a doplnení niektorých zákonov a byť zapísaní v registri partnerov verejného sektora počas trvania tejto zmluvy, ak sa na nich vzťahuje povinnosť zápisu v danom registri. Zhotoviteľ môže navrhnúť dodatok k Zoznamu subdodávateľov alebo vyškrtnutie zo Zoznamu subdodávateľov. Zhotoviteľ predkladá tieto úpravy písomne Objednávateľovi k odsúhlaseniu; osobitné ustanovenia zmluvy nie sú týmto dotknuté. Každá takáto úprava má byť odovzdaná včas tak, aby nezdržovala plnenie zákazky. Úpravy zoznamu subdodávateľov nebudú účinné bez predchádzajúceho písomného odsúhlasenia Objednávateľom. Odsúhlasenie subdodávateľov Objednávateľom žiadnym spôsobom nezbavuje Zhotoviteľa záväzkov, povinností a zodpovedností vyplývajúcich zo zmluvy. V prípade, že Zhotoviteľ nevyužije subdodávateľov pri plnení predmetu zákazky, túto skutočnosť preukáže **čestným vyhlásením alebo iným obdobným dokladom**.

4.5 Zhotoviteľ zodpovedá za plnenie Zmluvy o subdodávke subdodávateľom tak, ako keby plnenie realizované na základe takejto Zmluvy realizoval sám. Zhotoviteľ zodpovedá za odbornú starostlivosť pri výbere subdodávateľa ako aj za výsledok činnosti/plnenia vykonanej/vykonaného na základe Zmluvy o subdodávke.

4.6 Porušenie povinností Zhotoviteľa podľa bodov 4.4 a 4.5 tohto článku tejto Zmluvy predstavuje podstatné porušenie tejto Zmluvy.

**V.**

**Práva a povinnosti Objednávateľa**

5.1 Objednávateľ je povinný Služby prevziať a ich prevzatie potvrdiť. Za deň dodania Služieb sa považuje deň podpisu preberacieho protokolu o jeho odovzdaní a prevzatí, oprávnenými osobami za Objednávateľa a Zhotoviteľa.

5.2 Objednávateľ môže odmietnuť prevziať dodané Služby, ak zistí preukázateľné vady Služieb alebo ich nedostatočnú kvalitu. O neprevzatí Služieb spíšu poverení zástupcovia zmluvných strán protokol, z ktorého bude zrejmý dôvod, pre ktorý Objednávateľ odmietol Služby prevziať, spôsob a termín odstránenia zistenej vady alebo nedostatočnej kvality. V danom prípade je Zhotoviteľ povinný na vlastné náklady a v súlade s protokolom o neprevzatí Služieb odstrániť vadu alebo nedostatočnú kvalitu, prípadne realizovať Služby nanovo.

**VI.**

**Miesto a čas plnenia**

6.1 Zhotoviteľ je povinný realizovať Služby s parametrami a v rozsahu uvedenom v Prílohe č. 1 tejto zmluvy, a to v lehote **3 mesiacov od nadobudnutia účinnosti tejto Zmluvy.**

6.2 Služby sa považujú za dodané dňom podpisu preberacieho protokolu oboma zmluvnými stranami.

* 1. Miesto realizácie Služieb je Materiálovotechnologická fakulta Slovenskej technickej univerzity v Bratislave so sídlom v Trnave, Ulica Jána Bottu 2781/25.
  2. Určenie konkrétneho termínu a miesta realizácie Služieb ako aj ostatných s tým súvisiacich služieb definovaných v Prílohe č. 1 zmluvy Objednávateľ vykoná e-mailom na e-mailovú adresu Zhotoviteľa.

**VII.**

**Cena za dielo**

7.1 Cena za dielo - Služby je stanovená dohodou zmluvných strán v EUR podľa § 3 zákona NR SR č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon o cenách v znení neskorších predpisov (ďalej len „cena“). Cena je stanovená ako maximálna počas trvania tejto Zmluvy. Cena je uvedená v Prílohe č. 1 k tejto Zmluve, ktorá tvorí jej neoddeliteľnú súčasť.

7.2 Celková cena za dielo je:

cena bez DPH: ....................... EUR

sadzba DPH (.... %) a výška DPH: ....................... EUR

cena vrátane DPH/celkom: ....................... EUR.

K príslušnej cene bez DPH bude Zhotoviteľ, ktorý je osobou registrovanou pre daň z pridanej hodnoty, účtovať aj daň z pridanej hodnoty v súlade s príslušnými všeobecne záväznými právnymi predpismi platnými a účinnými v deň vzniku daňovej povinnosti a Objednávateľ sa zaväzuje ju uhradiť spolu s cenou. Pre vylúčenie pochybností platí že, pokiaľ Zhotoviteľ v momente uzavretia tejto zmluvy nebol osobou registrovanou pre daň z pridanej hodnoty, nie je oprávnený k príslušnej cene navyše účtovať DPH a cena je v takom prípade považovaná za cenu konečnú vrátane DPH.

7.3 Cena zahŕňa všetky náklady Zhotoviteľa potrebné k realizácii Služieb na mieste realizácie - dodania a všetkých súvisiacich služieb, definovaných v článku III. tejto Zmluvy. V cene sú zahrnuté všetky náklady za dopravu do miesta dodania, balné, clo, kompletnosť dodávky, náklady za Inštaláciu v mieste určenia, dopravné náklady k miestu inštalácie a pod. V prípade, ak je Zhotoviteľ zahraničnou osobou, do ceny bez DPH zahrnie všetky poplatky súvisiace s vývozom tovaru zo zahraničia a jeho dovozom do krajiny sídla Objednávateľa, a všetky ostatné nevyhnutné náklady spojené s plnením predmetu zákazky, aj keď nebudú predmetom fakturácie Zhotoviteľa.

7.4 Fakturácia Služieb je možná aj po jednotlivých položkách tak ako je definované v Prílohe č. 1 tejto zmluvy.

7.5 Zhotoviteľ podpisom tejto Zmluvy vyhlasuje, že cena za dielo podľa bodu 7.2 tohto článku je reálna voči aktuálnym podmienkam trhu. Zhotoviteľ si je vedomý, že predmet zmluvy bude financovaný z nenávratného finančného príspevku (NFP), ktorého podmienky čerpania sú upravené v Zmluve o poskytnutí NFP. Zmluvné strany sa dohodli, že v prípade, ak orgány oprávnené na výkon kontroly / auditu podľa Zmluvy o poskytnutí NFP na základe identifikovaného zistenia, že plnenie alebo jeho časť na základe tejto zmluvy je nehospodárne vo vzťahu k aktuálnym podmienkam trhu, Objednávateľovi odoprú alebo znížia poskytnutie NFP na plnenie z tejto zmluvy, Objednávateľ je oprávnený odstúpiť od tejto zmluvy.

7.6 Súčasťou ceny za dielo je aj daň z pridanej hodnoty, príslušná spotrebná daň, clo a iné platby vyberané v rámci uplatňovania nesadzobných opatrení, ustanovené osobitnými predpismi.

7.7 DPH bude Zhotoviteľom účtovaná v aktuálnej sadzbe, podľa všeobecne záväzných právnych predpisov platných v čase fakturácie.

7.8 Zmluvné strany sa dohodli, že v prípade zmeny ceny za dielo z dôvodu zvýšenia sadzby DPH, cla alebo inej platby, vyberanej v rámci uplatňovania nesadzobných opatrení ustanovených osobitným predpisom (vzhľadom na ich sadzbu platnú v čase uzatvorenia Zmluvy), kurzovej zmeny, takto vzniknutý rozdiel ceny za dielo znáša Zhotoviteľ.

**VIII.**

**Platobné podmienky a fakturácia**

8.1 Nárok na zaplatenie ceny vzniká riadnym dodaním a prevzatím Služieb. Podkladom k vystaveniu a úhrade faktúry bude protokol o odovzdaní a prevzatí Služieb, potvrdený oprávnenými zástupcami oboch zmluvných strán. Prevzatie Služieb je možné aj po jednotlivých položkách, tak ako je definované v Prílohe č. 1 tejto Zmluvy.

8.2 Úhrada ceny bude realizovaná formou bezhotovostného platobného styku, bez poskytnutia preddavku. Dohodnutú cenu, podľa článku VII. bod 7.2 tejto Zmluvy, Objednávateľ uhradí Zhotoviteľovi na základe predloženej faktúry s lehotou splatnosti šesťdesiat (60) dní odo dňa jej doručenia Objednávateľovi. Platobná povinnosť Objednávateľa sa považuje za splnenú v deň, keď bude z jeho bankového účtu poukázaná príslušná platba.

8.3 Neoddeliteľnou súčasťou faktúry bude dodací list, preberací protokol a protokol o zaškolení, potvrdený oprávneným zástupcom Zhotoviteľa a oprávneným zástupcom Objednávateľa, ktorí svojím podpisom potvrdia odovzdanie a prevzatie Služieb. Faktúra musí obsahovať náležitosti podľa zákona č. 222/2004 Z. z. o dani z pridanej hodnoty v znení neskorších predpisov. Okrem toho musí faktúra obsahovať:

* názov jednotlivých Služieb, jednotkovú cenu, sumu za jednotlivé druhy Služieb a sumu spolu, sadzbu DPH a celkovú sumu DPH, celkovú fakturovanú sumu vrátane DPH,
* identifikačné údaje Zhotoviteľa a Objednávateľa (IČO, IČ DPH, DIČ),
* číslo zmluvy,
* preberací protokol, na základe ktorého bol daňový doklad vystavený,
* dátum zdaniteľného plnenia,
* dátum splatnosti,
* dátum vyhotovenia
* vrátane označenia čísla zmluvy podľa evidencie Objednávateľa, názov projektu „*Vedeckovýskumné centrum excelentnosti SlovakION pre materiálový a interdisciplinárny výskum*“ a kód projektu ITMS 313011W085.

8.4 V prípade, že faktúra nebude obsahovať predpísané náležitosti, Objednávateľ má právo vrátiť ju Zhotoviteľovi na prepracovanie. Zhotoviteľ do prepracovanej faktúry vyznačí novú lehotu splatnosti a doručí do podateľne Objednávateľa. Ak Zhotoviteľ neuvedie vo faktúre ktorýkoľvek požadovaný údaj, je to dôvod na vrátenie faktúry bez jej uhradenia a bez následkov z omeškania. Nová lehota splatnosti začne plynúť až po preukázateľnom doručení novej faktúry do podateľne Objednávateľa. Faktúru je potrebné zaslať doporučenou listovou zásielkou alebo iným obdobne spoľahlivým spôsobom. Pri faktúre, ktorá bola odoslaná ako obyčajná listová zásielka, nie je možné uplatniť si úroky z omeškania za oneskorenú úhradu faktúry.

**IX.**

**Dodacie podmienky**

9.1 Zhotoviteľ sa zaväzuje, že Objednávateľovi dodá Služby podľa článku II. tejto Zmluvy a v špecifikácii, uvedenej v Prílohe č. 1 k tejto Zmluve, množstve a kvalite, podľa podmienok dohodnutých v tejto Zmluve.

9.2 Zhotoviteľ sa zaväzuje sedem (7) pracovných dní pred realizáciou Služieb Objednávateľovi upresniť termín dodávky, t.j. dátum a predpokladaný čas (e-mailom). Objednávateľ prevezme Služby v dohodnutom termíne, na základe preberacieho protokolu, podpísaným oboma zmluvnými stranami.

9.3 Prevzatie a odovzdanie Služieb sa vykoná v mieste plnenia uvedenom v článku VI. bod 6.3 tejto Zmluvy, určenom podľa bodu 6.4 tohto článku Zmluvy.

9.4 Zhotoviteľ v rámci dodania Služieb bezplatne Objednávateľovi predvedie zrealizovanosť všetkých častí Služieb a vykoná školenie obsluhy v počte zamestnancov definovanom Objednávateľom, v rozsahu minimálne (1) pracovného dňa (8 hodín) a o absolvovaní školenia obsluhy vydá zamestnancom potvrdenie.

9.6 Objednávateľ sa zaväzuje pripraviť priestory pre realizáciu Služieb, podľa podmienok definovaných Zhotoviteľom, najneskôr do 7 dní od nadobudnutia účinnosti tejto Zmluvy.

**X.**

**Záručná doba a zodpovednosť za vady**

10.1 Zhotoviteľ zodpovedá za Vady, ktoré majú Služby alebo ich časti, v čase ich odovzdania, Objednávateľovi a za Vady, ktoré na / z zrealizovaných Službách alebo jeho časti vzniknú počas Záručnej doby. Zhotoviteľ sa zaväzuje poskytnúť záručnú dobu na Služby v trvaní (24) mesiacov od prevzatia Služieb.

10.2 Zhotoviteľ sa zaväzuje poskytnúť bezplatný záručný servis na Služby v trvaní (24) mesiacov od prevzatia Služieb, so servisným zásahom do (72) hodín od písomného nahlásenia vady. Počas trvania záručnej doby Zhotoviteľ bezplatne odstráni vady Služieb.

10.3 Zhotoviteľ nezodpovedá za vady Služieb, ktoré boli spôsobené jeho nesprávnym použitím, neodborným zachádzaním, poškodením, zásahom do zariadenia neautorizovanou osobou a nedodržaním návodu na obsluhu, prípadne jeho násilným poškodením.

10.4 Oznámenie reklamovaných vád Služieb (reklamácia) musí byť vykonané písomne u Zhotoviteľa:

1. v lehote 14 dní od ich zistenia, ak ide o vady existujúce pri odovzdaní Služieb Objednávateľovi. Zmeškanie lehoty nespôsobuje zánik nároku objednávateľa z vád, alebo akékoľvek sťaženie jeho uplatnenia;
2. kedykoľvek počas záručnej doby, ak ide o vady vzniknuté počas záručnej doby, alebo vady existujúce pri odovzdaní Služieb Objednávateľovi, o ktorých Zhotoviteľ s prihliadnutím na všetky okolnosti musel v čase odovzdania vedieť alebo vedieť mal.

Ustanovenia § 428 Obchodného zákonníka sa nepoužijú.

**XI.**

**Sankcie**

11.1 Zmluvné strany sa dohodli, že v prípade nedodržania lehoty dodania Služieb podľa článku VI. Zmluvy, má Objednávateľ právo vyžadovať od Zhotoviteľa zmluvnú pokutu vo výške 0,05 % z ceny Služieb vrátane DPH, za každý, aj začatý deň omeškania.

11.2 V prípade omeškania Zhotoviteľa s úhradou faktúry, za riadne a včas dodané Služby, má Objednávateľ právo požadovať od Zhotoviteľa úrok z omeškania z dlžnej sumy v zákonom stanovenej výške.

11.3 V prípade nedodržania povinnosti podľa článku IX. bod 9.5 tejto Zmluvy má Objednávateľ právo požadovať od Zhotoviteľa zmluvnú pokutu vo výške 0,05 % z ceny tovaru vrátane DPH za každý, aj začatý deň omeškania.

11.4 Ustanoveniami o zmluvnej pokute nie je dotknutý prípadný nárok na náhradu škody, ktorá vznikne niektorej zo zmluvných strán porušením dohodnutých zmluvných povinností.

11.5 Zmluvné strany sa dohodli, že svoje pohľadávky voči druhej zmluvnej strane nepostúpia tretej strane bez písomného súhlasu druhej zmluvnej strany, a to pod sankciou zmluvnej pokuty vo výške 25% z hodnoty postúpenej pohľadávky.

11.6 Súhrn všetkých zmluvných pokút, ako aj náhrad škody, v zmysle článku XV. Tejto Zmluvy, bude maximálne do výšky 100% celkovej ceny predmetu Zmluvy, stanovenej v článku VII. bod 7.2. Zmluvy.

**XII.**

**Osobitné dojednania**

12.1 Zhotoviteľ vyhlasuje a zodpovedá za to, že realizácia Služieb nie je zaťažená právami tretích osôb.

12.2 Nebezpečenstvo škody prechádza zo Zhotoviteľa na Objednávateľa okamihom podpísania príslušného preberacieho protokolu, oboma Zmluvnými stranami, jeho prevzatím.

12.3 Zhotoviteľ sa zaväzuje pri realizácii Služieb dodržiavať predpisy o ochrane pred požiarmi, bezpečnostné a iné príslušné právne predpisy Slovenskej republiky. Zhotoviteľ sa zaväzuje dodržiavať aj príslušné interné normy Objednávateľa, s ktorými ho Objednávateľ oboznámi.

**XIII.**

**Oprávnené osoby**

13.1 Zmluvné strany sa dohodli, že na výkon určitých úkonov, súvisiacich s plnením tejto Zmluvy, sú okrem štatutárnych orgánov Zmluvných strán oprávnené tiež tieto Oprávnené osoby.

13.2 Oprávnené osoby za Objednávateľa sú:

13.2.1 .......................................

13.2.2 .......................................

13.3.3 .......................................

13.3 Oprávnenými osobami za Zhotoviteľa sú:

13.3.1 .......................................

13.3.2 .......................................

13.4 Zmluvné strany sú v prípade potreby oprávnené oznámiť písomnou formou druhej Zmluvnej strane ďalšiu Oprávnenú osobu spolu s kontaktnými údajmi tejto osoby.

13.5 Akékoľvek zmeny týkajúce sa Oprávnených osôb alebo ich kontaktných údajov, sú Zmluvné strany povinné bez zbytočného odkladu oznámiť druhej Zmluvnej strane. V prípade porušenia oznamovacej povinnosti podľa tohto odseku, žiadna zo Zmluvných strán nezodpovedá druhej Zmluvnej strane za škodu, ktorá jej vznikne v dôsledku udelenia alebo prijatia pokynu na činnosť podľa tejto Zmluvy od neoprávnenej osoby.

13.6 Úkony, ktoré sa dotýkajú platnosti, účinnosti a/alebo obsahu tejto Zmluvy, a úkony v súdnom, správnom, rozhodcovskom alebo inom konaní pred orgánmi verejnej moci sú oprávnené vykonávať výlučne štatutárne orgány.

**XIV.**

**Vlastnícke právo**

14.1 Vlastnícke právo k dodaným Službám prechádza na Objednávateľa zaplatením ceny za dielo.

**XV.**

**Náhrada škody**

15.1 V prípade, že Zhotoviteľ poruší svoje povinnosti pri realizácii Služieb a dôjde k vzniku škody na Službách – zničením, poškodením alebo znehodnotením, je povinný túto škodu Objednávateľovi uhradiť alebo nahradiť škodu uvedením do predošlého stavu.

15.2 V prípade, že Objednávateľ poruší svoje povinnosti, vyplývajúce z tejto Zmluvy, a spôsobí Zhotoviteľovi škodu, je povinný túto škodu Zhotoviteľovi uhradiť.

15.3 Nároky zmluvných strán z titulu náhrady škody sa riadia príslušnými ustanoveniami Obchodného zákonníka o náhrade škody.

**XVI.**

**Riešenie sporov**

16.1 Zmluvné strany sa zaväzujú riešiť prípadné spory, vyplývajúce z tejto Zmluvy, prednostne formou dohôd (zmieru), prostredníctvom svojich oprávnených zástupcov. V prípade, že sa spor nevyrieši zmierom, je ktorákoľvek zmluvná strana oprávnená požiadať o rozhodnutie príslušný súd na území Slovenskej republiky.

**XVII.**

**Ukončenie zmluvy**

17.1 Túto Zmluvu možno ukončiť nasledovne:

* písomnou dohodou Zmluvných strán, a to dňom uvedeným v takejto dohode; v dohode o ukončení tejto Zmluvy sa súčasne upravia aj nároky Zmluvných strán, vzniknuté na základe alebo v súvislosti s touto Zmluvou,
* písomným odstúpením od Zmluvy ktoroukoľvek zo Zmluvných strán,
* výpoveďou Zmluvy, v súlade s bodom 17.6 tohto článku,
* v súlade s ustanovením § 19 zákona o verejnom obstarávaní.

17.2 Objednávateľ je oprávnený odstúpiť od Zmluvy v prípade, ak:

* proti Zhotoviteľovi začalo konkurzné konanie alebo reštrukturalizácia,
* Zhotoviteľ vstúpil do likvidácie,
* Zhotoviteľ koná v rozpore s touto Zmluvou a/alebo všeobecne záväznými právnymi predpismi a na písomnú výzvu Objednávateľa toto konanie a jeho následky, v určenej primeranej lehote, neodstráni,
* Zhotoviteľ poruší povinnosti, ktoré pre Zhotoviteľa vyplývajú z ustanovení Zmluvy, alebo z ustanovení právnych predpisov,
* Zhotoviteľ poruší povinnosti podstatným spôsobom, v súlade s bodom 17.3 tohto článku,
* Ak Zhotoviteľ nebude schopný dodať Služby v súlade s touto Zmluvou.

17.3 Zhotoviteľ je oprávnený odstúpiť od tejto Zmluvy v prípade, ak Objednávateľ poruší Zmluvu podstatným spôsobom. Za podstatné porušenie povinností, vyplývajúcich z tejto Zmluvy na strane Objednávateľa, sa považuje omeškanie Objednávateľa s úhradou faktúry viac ako šesťdesiat (60) dní od jej splatnosti a porušenie povinností Zhotoviteľa, podľa bodov 4.4 až 4.6 tejto Zmluvy.

17.4 Odstúpenie od Zmluvy musí mať písomnú formu, musí sa v ňom uviesť dôvod odstúpenia a je účinné doručením druhej Zmluvnej strane.

17.5 Zmluvná strana, ktorá odstúpi od tejto Zmluvy, má právo požadovať od druhej strany náhradu škody, ktorá jej týmto konaním vznikla, okrem prípadov vyššej moci. Pre účely tejto Zmluvy sa za vyššiu moc považujú udalosti, ktoré nie sú závislé od konania zmluvných strán, a ktoré nemôžu zmluvné strany ani predvídať, ani nijakým spôsobom priamo ovplyvniť, ako napr.: vojna, mobilizácia, povstanie, živelné pohromy, požiare, embargo, karantény, atď.

17.6 Túto Zmluvu môže každá zo zmluvných strán písomne vypovedať bez udania dôvodu. Výpovedná lehota je tridsať (30) dní a začína plynúť prvým dňom nasledujúceho mesiaca, v ktorom bola písomná výpoveď doručená druhej zmluvnej strane.

**XVIII.**

**Záverečné ustanovenia**

18.1 Zmluvné strany berú na vedomie, že táto Zmluva sa uzatvára na účely implementácie projektu Vedeckovýskumné centrum excelentnosti SlovakION pre materiálový a interdisciplinárny výskum, financovaného z Operačného programu Integrovaná infraštruktúra. Na kontrolu a vládny audit použitia finančných prostriedkov, ukladanie a vymáhanie sankcií za porušenie finančnej disciplíny, sa vzťahuje režim upravený v právnych predpisoch EÚ a SR (najmä zákon č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov a o zmene a doplnení niektorých zákonov, zákon č. 523/2004 Z. z. o rozpočtových pravidlách verejnej správy v znení neskorších predpisov, zákon č. 357/2015 Z. z. o finančnej kontrole a audite a o zmene a doplnení niektorých zákonov).

18.2 Zmluvné strany akceptujú skutočnosť, že výdavky vzniknuté na základe verejného obstarávania nemôžu byť Poskytovateľom NFP v rámci implementácie OP Integrovaná infraštruktúra vyplatené skôr, ako budú skontrolované pravidlá/postupy/princípy verejného obstarávania s pozitívnym výsledkom (nebude identifikované porušenie legislatívy SR, EÚ a pod.) Zhotoviteľ je povinný strpieť výkon kontroly / auditu súvisiaceho s plnením predmetu zmluvy kedykoľvek počas platnosti a účinnosti Zmluvy o poskytnutí NFP, a to oprávnenými osobami Poskytovateľa NFP a poskytnúť im všetku potrebnú súčinnosť.

18.3 Zmluva nadobúda platnosť dňom jej podpísania oprávnenými zástupcami oboch zmluvných strán a účinnosť po splnení nasledovných odkladacích podmienok: a) po schválení pravidiel, postupov a princípov verejného obstarávania poskytovateľom NFP; b) po zverejnení zmluvy, a teda dňom nasledujúcim po dni jej zverejnenia v súlade s ustanovením § 47a ods. 1 zákona č. 40/1964 Z.z. Občianskeho zákonníka. Zmluvu zverejní Objednávateľ.

18.4 Vzájomné vzťahy zmluvných strán, vyplývajúce z tejto Zmluvy, sa riadia právnym poriadkom Slovenskej republiky. Právne vzťahy touto zmluvou neupravené sa riadia príslušnými ustanoveniami Obchodného zákonníka a ostatnými súvisiacimi právnymi predpismi, platnými na území Slovenskej republiky.

18.5 Zmluvu je možné meniť a dopĺňať iba písomnými očíslovanými dodatkami, podpísanými oprávnenými zástupcami oboch zmluvných strán. Dodatky budú tvoriť neoddeliteľnú súčasť Zmluvy.

18.6 Podmienky tejto Zmluvy, ktoré svojou povahou presahujú dobu jej platnosti, zostávajú v platnosti v celom rozsahu a sú účinné až do okamihu ich splnenia.

18.7 Zmluvné strany sa zaväzujú, že v prípade akejkoľvek zmeny identifikačných údajov, budú o tejto zmene druhú zmluvnú stranu bezodkladne písomne informovať. Ak zmluvné strany nesplnia svoju oznamovaciu povinnosť, má sa za to, že platia posledné známe identifikačné údaje.

18.08 Zmluvné strany týmto vyhlasujú, že si zmluvu riadne prečítali, jej obsahu porozumeli a táto zodpovedá ich slobodnej vôli, uzatvárajú ju dobrovoľne a na znak súhlasu s jej obsahom ju podpisujú.

18.09 Zmluva je vyhotovená v šiestich (6) rovnopisoch, v slovenskom jazyku, s platnosťou originálu, z ktorých štyri (4) rovnopisy obdrží Objednávateľ a Zhotoviteľ obdrží dva (2) rovnopisy.

18.10 Neoddeliteľnou súčasťou tejto zmluvy je:

Príloha č. 1: Špecifikácia s cenovou kalkuláciou

Príloha č. 2: Zoznam subdodávateľov/Čestné vyhlásenie

Príloha č. 3: Podmienky realizácie Zhotoviteľa

Za Zhotoviteľa: Za Objednávateľa:

V .........................,dňa …..................... V Bratislave, dňa ….................

Príloha č. 1: Špecifikácia s cenovou kalkuláciou (osobitná príloha v xls. formáte)

# Príloha č. 2 zmluvy:

# Zoznam subdodávateľov

(čestné vyhlásenie k subdodávkam)

Uchádzač:..........................................................., so sídlom ...........................................................,

IČO: .................. týmto vyhlasujem, že v nadlimitnej zákazke **„Úprava zariadenia na regulovanie rosného bodu SF6“:**

* **nebudem využívať subdodávky a celé plnenie zabezpečím sám** (tým nie je vylúčená neskoršia možnosť zmeny, avšak za splnenia pravidiel zmenu subdodávateľov počas plnenia zmluvy, ktoré sú uvedené v súťažných podkladov);
* **budem využívať subdodávky a na tento účel uvádzam** údaje o všetkých známych subdodávateľoch ako aj údaje o osobách oprávnených konať za subdodávateľa v rozsahu meno, priezvisko, adresa pobytu a dátum narodenia nasledovne**:**

1. údaje o všetkých známych subdodávateľoch:
2. údaje o osobách oprávnených konať za subdodávateľa v rozsahu meno, priezvisko, adresa pobytu a dátum narodenia:

V ........................, dňa............................

...................................................................................

meno, priezvisko a podpis oprávneného zástupcu uchádzača

Príloha č. 3: Podmienky realizácie Zhotoviteľa (predloží iba úspešný uchádzač, ak sú relevantné)